**ZMLUVA O DIELO**

**(ďalej len „zmluva“)**

uzatvorený podľa § 536 a nasl. Zákona č. 513/1991 Zb. Obchodný zákonník a § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zmluva“) medzi týmito zmluvnými stranami

**Článok I**

**Zmluvné strany**

**Objednávateľ: Nitriansky samosprávny kraj**

Sídlo: Rázusova 2A, 949 01 Nitra

Zastúpený: Ing. Branislav Becík, predseda

IČO: 37861298

DIČ: 2021611999

Bankové spojenie: Štátna pokladnica

 IBAN: SK35 8180 0000 0070 0031 5530

Objednávateľ nie je platcom DPH.

( ďalej len „ *objednávateľ*“)

a

**Zhotoviteľ: Centrum dopravního výzkumu, v. v. i.**

Sídlo: Líšeňská 2657/33a, 636 00 Brno

Štatutárny zástupca: Ing. Jindřich Frič, Ph.D., MBA, ředitel instituce

Bankové spojenie: Československá obchodní banka, a.s.

Č. účtu : 382398463/0300

IBAN: CZ20 0300 0000 0003 8239 8463

IČO: 44994575

DIČ: CZ44994575

IČ DPH: je plátcem DPH

Spiz. Zn.: Zapsaný v Rejstříku veřejných výzkumných institucí vedeném MŠMT

Kontaktné údaje: xxxxxxxxx

Zhotoviteľ je/ ~~nie je~~[[1]](#footnote-1) platcom DPH.

Prenesenie daňovej povinnosti podľa čl. 196 smernice EÚ 2006/112/ES.

(ďalej len *„zhotoviteľ")*

**Článok II**

**Preambula**

1. Objednávateľ na obstaranie predmetu tejto zákazky použil postup verejného obstarávania podľa § 117 zákona č. 343/2015 Z. z. o verejnom obstarávaní v znení neskorších predpisov, ktorého platným víťazom sa stal zhotoviteľ.
2. Objednávateľ má záujem na odpornom a kvalitnom vykonaní diela v rozsahu čl. III. tejto zmluvy spočívajúceho v spracovaní predmetu zmluvy: **Strategický dokument** **„Regionálny plán udržateľnej mobility NSK - aktualizácia“**. Hlavným cieľom spracovania aktualizácie regionálneho plánu udržateľnej mobility NSK je aktualizácia multikriteriálneho dopravného riešenia rešpektujúc výsledky súčasnej analýzy, špecifikácie kraja platného Regionálneho plánu udržateľnej mobility NSK a zohľadňujúc potreby budúceho vývoja s dôrazom na trvalo udržateľný rozvoj.
3. Zhotoviteľ prehlasuje, že on ako aj ním poverení zamestnanci sú odborne kvalifikovaní a spôsobilí k vykonaniu tohto diela v zmysle ustanovení tejto zmluvy a v súlade s platnými všeobecne záväznými právnymi predpismi, normami, nariadeniami, metodickými usmerneniami Ministerstva dopravy SR, pokynmi obstarávateľa vzťahujúcimi sa k dielu v súlade s ustanoveniami tejto zmluvy.

**Článok III**

**Predmet zmluvy**

1. Predmetom tejto zmluvy je vypracovanie strategického dokumentu s názvom **Strategický dokument** **„Regionálny plán udržateľnej mobility NSK - aktualizácia“** v súlade so zadávacími podmienkami na vypracovanie aktualizácie regionálneho plánu udržateľnej mobility NSK. Ktoré sú uvedené v prílohe č. 1 tejto zmluvy. Dielo celok sa skladá s nasledujúcich častí:

|  |  |  |  |
| --- | --- | --- | --- |
| **Etapa** | **Cena bez DPH** **v €** | **DPH 20 %****v €** | **Cena s DPH celkom****v €** |
| * 1. Aktualizácia analytickej časti
 | 16 000,00 | 3 200,00 | 19 200,00 |
| * 1. Aktualizácia návrhovej časti
 | 14 000,00 | 2 800,00 | 16 800,00 |
| * 1. Aktualizácia implementačného plánu
 | 9 750,00 | 1 950,00 | 11 700,00 |
| **Spolu** | 39 750,00 | 7 950,00 | 47 700,00 |

1. Zhotoviteľ zrealizuje predmet zmluvy vo vlastnom mene a na vlastnú zodpovednosť.
2. Predmet zmluvy objednávateľ požaduje spracovať v slovenskom jazyku.
3. Zhotoviteľ je povinný prezentovať predmet zmluvy na všetkých rokovaniach na ktoré bol objednávateľom vyzvaný.

**Článok IV**

**Čas, doba a podmienky vykonávania predmetu zmluvy**

1. Zhotoviteľ sa zaväzuje vykonať dielo v požadovanom rozsahu, kvalite a v dojednanom čase, resp. v lehotách stanovených príslušnými právnymi predpismi. Objednávateľ sa zaväzuje poskytnúť zhotoviteľovi včas, v potrebnej kvalite potrebnú súčinnosť pre kvalitné plnenie predmetu zmluvy.
2. Dielo musí byť zhotovené v súlade so všetkými technickými normami, právnymi predpismi, ktoré sa vzťahujú na dohodnuté dielo, podľa podmienok tejto zmluvy.
3. Zhotoviteľ sa zaväzuje odovzdať dielo Strategický dokument „Regionálny plán udržateľnej mobility NSK - aktualizácia“ **do termínu 6 mesiacov od nadobudnutia účinnosti tejto zmluvy.**
4. Zhotoviteľ po zhotovení diela alebo jej častí vyzve objednávateľa e-mailom alebo písomne najmenej 24 hod. vopred na jeho odovzdanie a prevzatie v sídle objednávateľa.
5. Na základe dohody medzi objednávateľom a zhotoviteľom môže zhotoviteľ odovzdať dielo aj v skoršom termíne a objednávateľ je povinný ho prevziať.
6. Predmet zmluvy budú považovať zmluvné strany za splnený odovzdaním diela a podpísaním preberacieho protokolu. Dňom odovzdania predmetu zmluvy prechádza na objednávateľa vlastníctvo k predmetu zmluvy a zhotoviteľovi vzniká právo fakturovať za zrealizovaný predmet zmluvy.
7. Odovzdanie celého diela je dokonané momentom prevzatia diela alebo jeho poslednej časti na to povereným zamestnancom objednávateľa a podpísaním príslušného protokolu o odovzdaní a prevzatí diela bez výhrad.
8. Vlastnícke právo k dielu a nebezpečenstvo škody na diele prechádzajú na objednávateľa dňom odovzdania diela.
9. Dielo bude spracované digitálnou formou kompatibilne s informačnými systémami objednávateľa v 6 ks a v tlačenej podobe v počte 6 ks. Dokumentácia odovzdaná v elektronickej podobe bude vo všetkých požadovaných formátoch v editovateľnej forme, nezaheslovaná a bez obmedzenia využiteľná pre úpravy v počte 6 ks.
10. Obstarávateľ vo svojom informačnom systéme prevádzkuje textové údaje vo formáte „RTF“ alebo „DOCX“, tabuľkové údaje vo formáte „XLSX“, grafické údaje na podklade technickej digitálnej mapy vo formáte :
* Výkresy dodať vo vektorovom formáte „SHP“.
* Rastové formáty poskytnuté objednávateľom v nezmenených formátoch „CIT“ resp. „TIF“.
* Prílohy, obrázky, doplňujúce schémy a pod. vo formáte „JPG“ a vo formáte vektorovej kartografickej grafiky (napr. „SHP“).
1. Výkresy riešeného územia musia byť vypracované na mapovom podklade katastra nehnuteľností. Grafické súbory údajov sú referencované geograficky v súradnicovom systéme S – JTSk.
2. Textová časť bude obsahovať popis analýzy súčasného stavu, navrhovaného riešenia a tabuľkovú, resp. obrázkovú časť, obsahujúcu prehľadnú zostavu číselných údajov charakterizujúcich súčasný stav a navrhnuté riešenie.
3. Predmet zmluvy budú považovať zmluvné strany za splnený odovzdaním v termíne odovzdania podľa ods. 2 tohto článku nasledovne:

- 6x v elektronickej podobe na CD nosiči, resp. USB kľúči a 6x v tlačenej podobe vo formáte, ktorý je uvedený v prílohe č. 1 tejto zmluvy.

1. Zhotoviteľ udeľuje objednávateľovi výhradnú a časovo neobmedzenú licenciu na použitie diela na území Slovenskej republiky.
2. Zhotoviteľ nie je oprávnený, či už počas trvania tejto zmluvy, alebo kedykoľvek po uplynutí alebo skončení platnosti tejto zmluvy z akéhokoľvek dôvodu, zverejniť alebo sprístupniť akejkoľvek tretej osobe, alebo inak využiť akúkoľvek dôvernú informáciu, ktorá sa mu dostane, alebo môže dostať do dispozície počas trvania záväzkov podľa tejto zmluvy a vzťahujúca sa k objednávateľovi, dielu, alebo k inému.
3. V prípade prerušenia práce z dôvodu na strane objednávateľa, prípadne tretích osôb, alebo vyššej moci, zmluvné strany dohodnú nový termín dokončenia predmetu zmluvy, pričom predĺženie lehoty plnenia bude primerané dobe, na ktorú bolo treba vykonanie prác prerušiť.
4. Miesto dodania predmetu zmluvy je Úrad Nitrianskeho samosprávneho kraja, Odbor dopravy a pozemných komunikácií, Rázusova 2A, 949 01 Nitra.

**Článok V**

**Platobné podmienky**

1. Cena za dielo podľa čl. III bude zhotoviteľovi vyplatená na základe ním vystavenej faktúry po prevzatí každého funkčného celku samostatne v sume uvedenej v čl. III. ods. 1.
2. Úhrada za dielo podľa ods. 1 tohto článku bude v súlade s touto zmluvou realizovaná na základe vystavenej faktúry zhotoviteľa osobitne pre každú časť predmetu zmluvy v zmysle čl. III ods. 1 tejto zmluvy.
3. Zhotoviteľ je povinný doručiť faktúru do sídla objednávateľa po podpísaní protokolu o odovzdaní a prevzatí diela, resp. časti v súlade s touto zmluvou.
4. Objednávateľ nie je v omeškaní s úhradou ceny diela, ak dielo dodané zhotoviteľom nie je kompletné podľa podmienok tejto zmluvy a jej príloh.
5. Výška DPH sa bude uplatňovať podľa aktuálne platných a účinných právnych predpisov pre DPH v čase fakturácie.
6. Faktúra musí mať všetky náležitosti daňového dokladu stanovené príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne, alebo neúplné údaje, je objednávateľ oprávnený túto faktúru vrátiť pred jej splatnosťou. Opravenej alebo novej faktúre plynie nová **30 dňová lehota** splatnosti od jej doručenia objednávateľovi.
7. Všetky písomnosti (ďalej len písomnosti) podľa tejto zmluvy a súvisiace s touto zmluvou sa považujú za doručené aj ich bezdôvodným prevzatím zhotoviteľom ku dňu ich riadneho doručenia do sídla zhotoviteľa uvedeného v záhlaví tejto zmluvy. Písomnosti je možné doručovať zhotoviteľovi aj elektronickými prostriedkami na adresu na zasielanie písomností elektronickými prostriedkami uvedenú v tejto zmluve. Písomnosti sa považujú za doručené piaty deň od jej odoslania.

**Článok VI**

**Práva a povinnosti zhotoviteľa**

1. Zhotoviteľ je povinný dielo alebo jeho časť zaslať objednávateľovi najprv elektronicky v dostatočnom časovom predstihu na odsúhlasenie min. 14 dní pred jeho odovzdaním tak, aby mohol následne zapracovať prípadné pripomienky objednávateľa a dielo alebo jeho časť odovzdať a prevziať v sídle objednávateľa.
2. Zhotoviteľ je oprávnený poveriť vykonaním diela aj inú osobu, pričom zodpovedá za dielo tak, akoby ho vykonal sám.
3. Osoba oprávnená na vykonanie diela musí byť prítomná na jednaniach so zástupcami objednávateľa. Neodôvodnená alebo opakovaná neprítomnosť osoby oprávnenej za zhotoviteľa môže byť sankcionované vo výške 500 eur, o ktorú sa zníži záverečná platba.
4. Zhotoviteľ je povinný pri zhotovení diela riadiť sa pokynmi objednávateľa, najmä dielo predložiť objednávateľovi na posúdenie podľa ods. 1 tohto článku a následne prepracovať podľa jeho pripomienok a pokynov.
5. Zhotoviteľ ručí za to, že predmet zmluvy alebo jeho časť zodpovedá v dobe prevzatia výsledku určenému v zmluve, že zodpovedá technickým normám a že nemá chyby, ktoré by rušili alebo znižovali hodnotu alebo schopnosť jeho používania v zmluve predpokladaným účelom.
6. Zhotoviteľ sa zaväzuje zachovať mlčanlivosť o všetkých skutočnostiach, s ktorými sa oboznámil pri vykonaní diela podľa tejto zmluvy a bez súhlasu ich neposkytne tretej osobe. Záväzok mlčanlivosti platí aj po ukončení zmluvného vzťahu.
7. Zhotoviteľ nesmie bez písomného súhlasu objednávateľa platne postúpiť práva a povinnosti vyplývajúce z tejto zmluvy na iný subjekt. Týmto ustanovením nie je dotknuté právo zhotoviteľa vykonať dielo za súčinnosti subdodávateľov.

**Článok VII**

**Práva a povinnosti objednávateľa**

1. Objednávateľ sa zaväzuje neodkladne oznámiť zhotoviteľovi všetky podstatné zmeny, o ktorých uvažuje a ktoré môžu ovplyvniť realizáciu diela ešte pred ich uplatnením.
2. Objednávateľ je oprávnený byť informovaný o všetkých skutočnostiach týkajúcich sa predmetu diela. Na výzvu objednávateľa je zhotoviteľ povinný bez zbytočného odkladu písomne informovať objednávateľa o skutočnom stave prebiehajúcej prípravy predmetu diela.
3. Objednávateľ má právo na posúdenie a pripomienkovanie diela alebo jeho časti. Objednávateľ má právo konzultovať dielo alebo jeho časť s odborne spôsobilými osobami v oblasti dopravných stavieb a prihliadať na ich stanovisko.

**Článok VIII**

**Údaje o subdodávateľoch**

1. Údaje o všetkých známych subdodávateľoch, údaje o osobe oprávnenej konať za subdodávateľa v rozsahu, meno a priezvisko, adresa pobytu a dátum narodenia sú uvedené v prílohe č. 2 Údaje o subdodávateľoch, ktorá tvorí neoddeliteľnou súčasťou tejto zmluvy.
2. Subdodávateľom na účely tejto zmluvy je hospodársky subjekt, ktorý uzavrie alebo uzavrel so zhotoviteľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje služby.
3. Zhotoviteľ je povinný bezodkladne oznámiť objednávateľovi akúkoľvek zmenu údajov o zhotoviteľovi, ako aj o novom subdodávateľovi na základe zmeny subdodávateľa vykonanej podľa pravidla určeného pre zmenu subdodávateľov a to v rozsahu údajov uvedených v prílohe Údaje o subdodávateľoch.
4. Pravidlo pre zmenu subdodávateľov počas plnenia zmluvy je nasledovné: Subdodávateľ musí byť odsúhlasený obidvoma zmluvnými stranami. V prípade zmeny subdodávateľa počas trvania zmluvy, ktorá je výsledkom tohto verejného obstarávania, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia. Úspešný uchádzač je povinný verejnému obstarávateľovi najneskôr tri pracovné dni pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť diela, ktorú má subdodávateľ vykonať, identifikačné údaje navrhovaného subdodávateľa a doklady na preukázanie splnenia podmienok účasti týkajúce sa osobného postavenia navrhovaného subdodávateľa podľa § 32 ods. 1 zákona o verejnom obstarávaní.

**Článok IX**

**Sankcie a platobné podmienky**

1. V prípade omeškania objednávateľa so zaplatením faktúry podľa článku V ods. 7 je zhotoviteľ oprávnený požadovať od objednávateľa zaplatenie úroku z omeškania vo výške 0,03% z dlžnej sumy za každý, aj začatý deň omeškania.
2. V prípade omeškania zhotoviteľa s odovzdaním predmetu diela v zmluvne dohodnutom termíne, obsahu, rozsahu a kvalite vzniká objednávateľovi právo uplatniť voči zhotoviteľovi zmluvnú pokutu za omeškanie vo výške 500 eur za každý, aj začatý deň omeškania.
3. V prípade ak zhotoviteľ pred ukončením zmluvného záväzku v plnom rozsahu podľa tejto zmluvy odstúpi od zmluvy z akýchkoľvek dôvodov na jeho strane, zaväzuje sa pre tento prípad zaplatiť objednávateľovi zmluvnú pokutu vo výške, ktorá sa rovná cene za dielo uvedenej v čl. III ods. 1. Týmto ustanovením nie je dotknutý nárok objednávateľa voči zhotoviteľovi na náhradu takto spôsobenej škody.
4. Zmluvná pokuta je splatná najneskôr 30. dňom odo dňa kedy došlo ku vzniku nároku na uplatnenie jej nároku.
5. Zmluvné strany sú oprávnené od zmluvy odstúpiť, ak jedna zo zmluvných strán opakovane porušuje ustanovenia tejto zmluvy.
6. V prípade, že nastali skutočnosti zakladajúce právo od zmluvy odstúpiť v zmysle porušenia uvedených zmluvných povinností podľa čl. VI tejto zmluvy alebo iných zákonných povinností jednou zo zmluvných strán, druhá strana je povinná túto skutočnosť písomne oznámiť zmluvnej strane, ktorá povinnosť porušila a dať jej päť dňovú lehotu na odstránenie tohto stavu.
7. Pokiaľ k odstráneniu stavu porušenia vyššie uvedených zmluvných alebo iných zákonných povinností v uvedenej lehote nedôjde, je zmluvná strana oprávnená odstúpiť od zmluvy s tým, že toto odstúpenie je účinné dňom doručenia druhej zmluvnej strane.
8. Zmluvné strany sa dohodli podľa § 525 ods. 2 z. č. 40/1964 Zb. Občianskeho zákonníka v znení neskorších predpisov, že zhotoviteľ nemôže bez súhlasu objednávateľa platne postúpiť pohľadávku z tejto zmluvy.

**Článok X**

**Autorské práva k dielu a licenčné podmienky**

1. Zhotoviteľ vyhlasuje, že ním dodané dielo nebude zaťažené právom tretej osoby, bude bez právnych vád. V prípade zistenia právnych vád je zhotoviteľ povinný upraviť dielo tak, aby nenarušovalo práva tretích osôb.
2. Zmluvné strany touto zmluvou zároveň uzatvárajú licenčnú zmluvu, ktorou zhotoviteľ udeľuje objednávateľovi súhlas na používanie diela v zmysle tejto zmluvy, ktoré je autorským dielom.
3. Zhotoviteľ udeľuje objednávateľovi dodaním autorského diela časovo neobmedzený, bez územného obmedzenia, výhradný súhlas, na každé akékoľvek použitie autorského diela ako celku i jeho jednotlivých častí v neobmedzenom rozsahu a spôsobom, ktorý vyplýva z účelu, na ktorý je autorské dielo určené, vrátane možnosti jeho kopírovania, prekladania, prispôsobovania, modifikovania, upravovania, distribuovania, publikovania a prenášania. Objednávateľ je oprávnený poskytnúť sublicenciu tretej osobe. Odplata za vyššie uvedenú licenciu na použitie autorského diela je zahrnutá v Cene diela podľa čl. III tejto zmluvy. Ak zhotoviteľ uskutočnením diela alebo jeho realizáciou, prípadne realizáciou jeho, ktorá bude predstavovať autorské dielo, poverí tretiu osobu, je zhotoviteľ povinný zabezpečiť, aby mu táto osoba udelila licenciu na jeho použitie v rozsahu rovnakom ako je uvedené v tomto odseku tejto zmluvy a tak, aby je (sublicenciu) bol oprávnený udeliť objednávateľovi, resp. previesť ju na objednávateľa v súlade s touto zmluvou.
4. Zhotoviteľ týmto udeľuje objednávateľovi súhlas na použitie diel tretích strán v rozsahu, v akom mu bol udelený. Zhotoviteľ zodpovedá za porušenie práv inej osoby, t.j. subdodávateľa z priemyselného alebo iného duševného vlastníctva v dôsledku použitia autorského diela objednávateľom.
5. Zaplatením ceny za dielo podľa čl. V tejto zmluvy licencia v zmysle tohto článku zmluvy o dielo prechádza na objednávateľa bez ďalších finančných nárokov zhotoviteľa.

**Článok XI**

**Spoločné záverečné ustanovenia**

1. K zabezpečeniu súčinnosti a k bližšiemu vykonávaniu ustanovení tejto zmluvy, operatívnemu riešeniu problémov vznikajúcich pri plnení predmetu tejto zmluvy určili účastníci zmluvných strán svojich zodpovedných zástupcov.

 **Za objednávateľa:** Ing. Mgr. Jozef Balkó - vedúci odboru dopravy a pozemných komunikácií ÚNSK, e-mailová adresa: jozef.balko@unsk.sk, tel. č. : 037/6930 360.

 **Za zhotoviteľa:** Ing. Roman Čampula - vedoucí oblasti analýz dopravního chování a modelování dopravy, e-mailová adresa: roman.campula@cdv.cz, tel. č.: +420 603 478 963

1. Zmluva zaniká splnením všetkých záväzkov zmluvných strán vyplývajúcich z tejto zmluvy.
2. Zmluva môže taktiež zaniknúť písomnou dohodou zmluvných strán.
3. Ukončenie zmluvného vzťahu nezbavuje žiadneho účastníka zmluvy povinnosti splniť záväzky, ktoré vznikli počas trvania zmluvy.
4. Práva a povinnosti v tejto zmluve neupravené sa riadia príslušnými ustanoveniami Obchodného zákonníka inými právnymi predpismi platnými na území Slovenskej republiky.
5. Ak je niektoré ustanovenie tejto zmluvy neplatné alebo sa takým stane, nemá to vplyv na ostatné ustanovenia zmluvy. Namiesto takéhoto ustanovenia sa použije ustanovenie platných právnych predpisov zodpovedajúcich účelu tejto zmluvy, ktoré nahradí neplatné ustanovenie.
6. Zmluvu je možné meniť a dopĺňať len písomnými dodatkami podpísanými oboma zmluvnými stranami v súlade s ustanovením § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
7. Táto zmluva nadobúda platnosť dňom podpisu oboma zmluvných strán.
8. Zmluvné strany berú na vedomie a súhlasia, že táto zmluva, vrátane jej všetkých súčastí a príloh bude zverejnená na webovom sídle objednávateľa a v Centrálnom registri zmlúv. Táto zmluva nadobúda účinnosť dňom nasledujúcim po dni zverejnenia na webovom sídle objednávateľa a na Centrálnom registri zmlúv.
9. Zmluvné strany sa zaväzujú urobiť príslušné zmeny v identifikácii zmluvných strán v tejto zmluve, pokiaľ bude potrebné v súvislosti so zmenou ich organizačnej štruktúry.
10. Objednávateľ a zhotoviteľ sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo či nepriamo zmariť alebo podstatne sťažiť plnenie predmetu diela, je táto zmluvná strana povinná okamžite o tejto skutočnosti alebo okolnosti vyrozumieť druhú zmluvnú stranu.
11. V prípade akéhokoľvek nedorozumenia, sporu, resp. sporného nároku sa zmluvné strany zaväzujú riešiť ho bez zbytočného odkladu vzájomnou dohodou.
12. Zmluva je vyhotovená v šiestich rovnopisoch, z ktorých objednávateľ obdrží štyri podpísané rovnopisy a zhotoviteľ obdrží dva podpísané rovnopisy.
13. Zmluvné strany prehlasujú, že zmluvu si riadne prečítali, jej obsahu porozumeli a táto zmluva zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo za jednostranne nápadne nevýhodných podmienok, že bola spísaná na základe pravdivých údajov, nebola dojednaná v tiesni a že im nie sú v dobe podpisu zmluvy známe okolnosti, ktoré by mohli obmedziť jej platnosť a účinnosť.

V  Nitre, dňa 28 04 2023 V Brně, dňa 06 04 2023

........................................................... ..........................................................

 *objednávateľ zhotoviteľ*

 *Ing. Branislav Becík Ing. Jindřich Frič, Ph.D., MBA*

 *predseda ředitel instituce*

*Nitrianskeho samosprávneho kraja Centrum dopravního výzkumu, v. v. i.*

Príloha č. 1 Zadávacie podmienky

**Zadávacie podmienky na vypracovanie Strategický dokument**

**„Regionálny plán udržateľnej mobility NSK - aktualizácia“**

**Článok I
Úvod**

1. Dielo sa skladá z dvoch súčastí:
	1. Aktualizácia plán udržateľnej mobility (PUM) a
	2. Aktualizácia plánu implementácie a monitoringu Plánu udržateľnej mobility.

**Informácia o stave súčasne platnej územnoplánovacej dokumentácie:**

Regionálny plán udržateľnej mobility Nitrianskeho samosprávneho kraja bol schválený Uznesením č. 33/2020 z 19 riadneho zasadnutia Zastupiteľstva Nitrianskeho samosprávneho kraja konaného dňa 11.5.2020.

**Očakávané ciele aktualizácie Strategický dokument** „**Regionálneho plánu udržateľnej mobility“:**

* aktualizácia reálnych trendov dopravných charakteristík,
* aktualizácia základu pre ďalší územný rozvoj z hľadiska dopravy,
* aktualizácia udržateľného dopravného systému.
1. Určenie hlavných cieľov aktualizácie regionálneho plánu udržateľnej mobility NSK
	1. Cieľom aktualizácie regionálneho plánu udržateľnej mobility NSK je predovšetkým aktualizácia výhľadových dopravných charakteristík, parametrov a služieb Nitrianskeho samosprávneho kraja (ďalej len „Kraj“) s ich priemetom do reálneho návrhu riešenia, ktorý bude zohľadňovať možnosti finančných prostriedkov Kraja vrátane fondov EU. Výsledný PUM musí rešpektovať princípy plánovania udržateľnej mobility (v súlade s dokumentom „Metodické pokyny k tvorbe plánov udržateľnej mobility“, Ministerstvo dopravy, výstavby a regionálneho rozvoja Slovenskej republiky, 2015) a strategické dokumenty na krajskej, národnej a nadnárodnej úrovni (predovšetkým EÚ).
	2. Aktualizáciou regionálneho PUM sa taktiež sleduje aktualizácia prognózy dopravy v reálnych ukazovateľoch, ktorá bude základným podkladom pre aktualizáciu návrhovej časti jednotlivých módov dopravy. Nedeliteľnou súčasťou PUM bude územný priemet a definovanie územných požiadaviek na líniové dopravné stavby a dopravné plochy vyplývajúce z návrhu.
	3. Hlavným zámerom dokumentu bude aktualizácia riešenia dopravy na organizačnej, prevádzkovej a infraštruktúrnej úrovni v podobe dôrazu na verejnú osobnú a nemotorovú dopravu a na účinné využitie nových technológií inteligentných dopravných systémov rešpektujúc základné princípy udržateľnej mobility.

**Článok II
Požiadavky na dodávku služieb**

1. **Požiadavky na rozsah prác**
	1. **Analytická časť**
		1. Aktualizácia stavu cestnej siete a projektových zámerov
		2. Aktualizácia stavebného a dopravno-technického stavu cestnej siete a mostov
		3. Aktualizácia investičných a prevádzkových nákladov
		4. Aktualizácia budúceho vývoja a scenárov
		5. Aktualizácia vyhodnotenia analytickej časti
		6. Aktualizácia príloh analytickej časti
	2. **Návrhová časť**
		1. Aktualizácia opatrení v cestnej doprave
		2. Aktualizácia multikriteriálnej analýzy
		3. Aktualizácia riešenia cestnej siete a mostov – návrh opatrení
		4. Aktualizácia príloh návrhovej časti
	3. **Implementačný plán**
		1. Aktualizácia hodnôt indikátorov
		2. Vyhodnotenie opatrení v cestnej doprave
		3. Aktualizácia príloh návrhovej časti
2. **Požiadavky na spôsob spracovania textovej a grafickej časti dokumentu**
	1. Aktualizácia regionálneho plánu udržateľnej mobility NSK bude spracovaná digitálnou formou kompatibilne s informačným systémom objednávateľa. Dokumentácia odovzdaná v elektronickej podobe bude vo všetkých požadovaných formátoch v editovateľnej forme, nezaheslovaná, strojovo čitateľná a bez obmedzenia prípadných úprav.
	2. Objednávateľ vo svojom informačnom systéme používa textové údaje vo formáte „RTF“ alebo „DOCX“, tabuľkové údaje vo formáte „XLSX“, grafické údaje vo formáte:
	3. Mapové podklady budú poskytnuté v digitálnej forme ako jednotlivé mapové vrstvy (súbory SHP) kompatibilné s geografickým informačným systémom ArcView/ArcGIS.
		1. rastrové formáty vo formátoch „CIT“ resp. georeferencovaný „TIF“ bez stratovej kompresie a
		2. prílohy, obrázky, doplňujúce schémy a pod. vo formáte „JPG“ a vo formáte vektorovej kartografickej grafiky (napr. „SHP“).
	4. Výkresy riešeného územia musia byť vypracované na mapovom podklade katastra nehnuteľností.
	5. Grafické súbory údajov sú georeferencované v súradnicovom systéme S-JTSK.
	6. Textová časť bude obsahovať popis analýzy súčasného stavu, navrhovaného riešenia a tabuľkovú, resp. obrázkovú časť, obsahujúcu prehľadnú zostavu číselných údajov charakterizujúcich súčasný stav a navrhnuté riešenie.

**Článok III
Podklady**

1. **Zoznam príslušných dokumentov**
	1. Regionálny plán udržateľnej mobility Nitrianskeho samosprávneho kraja

<https://www.unsk.sk/zobraz/sekciu/regionalny-plan-udrzatelnej-mobility-nsk>

|  |  |  |
| --- | --- | --- |
|

|  |  |
| --- | --- |
| **Príloha č. 2** |  |

 |

**Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.**  | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia** **osoby oprávnenej konať za subdodávateľa**  | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Podiel subdodávky v %** |
| **-** | **-** | **-** | **-** | **-** | **-** | **-** | **-** |
| **-** | **-** | **-** | **-** | **-** | **-** | **-** | **-** |

1. Nehodiace prečiarknite [↑](#footnote-ref-1)